Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 117

23.C PÉNZÜGYI VÁLLALKOZÁSOK – Ügyféllel szembeni követelések alakulása A jelentés célja A tábla a pénzügyi vállalkozás ügyfeleivel szembeni tõkekövetelések alakulását, a trágyidõszakban bekövetkezett változásról ad képet. A jelentés kitöltése A jelentésben a pénzügyi vállalkozásnak az ügyfelekkel szembeni tõkekövetelések alakulását kell részletezni forint, illetve devizabontásban. A devizában megadott összegek a számviteli politikában meghatározott árfolyamon forintban kell megadni. A deviza alapú forinthiteleket a deviza oszlopokban kell feltüntetni. Nyitó állomány: Az adott beszámolási idõszak elején az összes, ügyfelekkel szembeni, még élõ tõkekövetelés könyv szerinti nyitó nettó értéke és darabszáma. Növekedés: Az adott beszámolási idõszak alatt keletkezett, ügyfelekkel szembeni követelés (új ügylet) megkötött és hatályba lépett szerzõdésen alapuló ügyletek bekerülési értékének összege és az új ügyletek darabszáma. Csökkenés: Az adott beszámolási idõszak alatt történt, ügyfelekkel szembeni követelés csökkenésének, illetve a megszûnt (visszafizetett vagy más jogcímen a portfolióból kikerült) ügyletek értéke és darabszáma. Záró állomány: Az adott beszámolási idõszak végén az összes, ügyfelekkel szembeni, még élõ követelés könyv szerinti záró nettó értéke. Az összes, ügyfelekkel szembeni, még élõ, könyvben szereplõ követelés záró darabszáma. A záró állomány összesen összeg értéke megegyezik a mérleg ügyfelekkel szembeni követelés mínusz az élõ kamatkövetelés értékével. Az ügyfelekkel szembeni összes követelést részletezni kell a fõbb tevékenységek (pénzügyi lízing, hitel és pénzkölcsön, faktoring, és egyéb tevékenység) összértéke és darabszáma szerint. A faktoring ügyleteket meg kell bontani a folyó, illetve work out tevékenységre. Folyó faktoring alatt szerzõdés alapján az ügyféltõl le nem jártan megvásárolt, megelõlegezett számlakövetelések értendõek. A work out faktoring ügyeletek alatt a követeléskezelésre megvásárolt faktoring követelések, a már lejártan vásárolt számlakövetelések értendõk. Ugyanezen a táblán kell közölni az auditált, éves beszámolóhoz kapcsolódó adatokat is.

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes